CELEX: 62011CA0390
Language: ro
Date: 2012-10-04 00:00:00
Title: Cauza C-390/11: Hotărârea Curții (Camera a patra) din 4 octombrie 2012 (cerere de decizie preliminară formulată de Nejvyšší správní soud — Republica Cehă) — CS AGRO Ronov s.r.o./Ministerstvo zemědělství (Agricultură — Sectorul zahărului — Organizarea comună a piețelor — Cerere de ajutor de restructurare — Angajamentul producătorului de a înceta livrarea unei anumite cantități din cota de sfeclă alocată — Noțiune — Declarație unilaterală a producătorului — Refuz de acordare a ajutorului — Necesitatea rezilierii contractului de furnizare existent)

24.11.2012   
            
            
               RO
            
            
               Jurnalul Oficial al Uniunii Europene
            
            
               C 366/14
            
         Hotărârea Curții (Camera a patra) din 4 octombrie 2012 (cerere de decizie preliminară formulată de Nejvyšší správní soud — Republica Cehă) — CS AGRO Ronov s.r.o./Ministerstvo zemědělství
   (Cauza C-390/11) (1)
   
   (Agricultură - Sectorul zahărului - Organizarea comună a piețelor - Cerere de ajutor de restructurare - Angajamentul producătorului de a înceta livrarea unei anumite cantități din cota de sfeclă alocată - Noțiune - Declarație unilaterală a producătorului - Refuz de acordare a ajutorului - Necesitatea rezilierii contractului de furnizare existent)
   2012/C 366/22
   Limba de procedură: ceha
   
      Instanța de trimitere
   
   Nejvyšší správní soud
   
      Părțile din procedura principală
   
   
      Reclamantă: CS AGRO Ronov s.r.o.
   
      Pârât: Ministerstvo zemědělství
   
      Obiectul
   
   Cerere de decizie preliminară — Nejvyšší správní soud — Interpretarea articolului 4a din Regulamentul (CE) nr. 320/2006 al Consiliului din 20 februarie 2006 de instituire a unui regim temporar de restructurare a industriei zahărului în Comunitatea Europeană și de modificare a Regulamentului (CE) nr. 1290/2005 privind finanțarea politicii agricole comune (JO L 58, p. 42, Ediție specială, 03/vol. 70, p. 118), astfel cum a fost modificat prin Regulamentul (CE) nr. 1261/2007 al Consiliului din 9 octombrie 2007 de modificare a Regulamentului (CE) nr. 320/2006 de instituire a unui regim temporar de restructurare a industriei zahărului în Comunitate (JO L 283, p. 8) — Organizarea comună a piețelor în sectorul zahărului — Noțiunea „angajament” care trebuie să însoțească cererea de ajutor de restructurare, prin care producătorul de sfeclă de zahăr se obligă să înceteze livrarea unei anumite cantități din cota de sfeclă de zahăr întreprinderii cu care a încheiat un contract de furnizare în cursul anului comercial anterior — Refuzul acordării ajutorului de restructurare pentru motivul că angajamentul menționat ar trebui să îmbrace forma rezilierii contractului de livrare existent și nu forma unei declarații unilaterale a producătorului
   
      Dispozitivul
   
   
               1.
            
            
               Articolul 4a alineatul (1) din Regulamentul (CE) nr. 320/2006 al Consiliului din 20 februarie 2006 de instituire a unui regim temporar de restructurare a industriei zahărului în Comunitatea Europeană și de modificare a Regulamentului (CE) nr. 1290/2005 privind finanțarea politicii agricole comune, astfel cum a fost modificat prin Regulamentul (CE) nr. 1261/2007 al Consiliului din 9 octombrie 2007, trebuie interpretat în sensul că angajamentul de a înceta livrarea unei anumite cantități de sfeclă de zahăr în cursul anului comercial 2008/2009 poate îmbrăca forma unei declarații unilaterale a producătorului.
            
         
               2.
            
            
               Articolul 4a alineatul (1) din Regulamentul nr. 320/2006, astfel cum a fost modificat prin Regulamentul nr. 1261/2007, trebuie interpretat în sensul că angajamentul unilateral al producătorului de a înceta livrarea unei anumite cantități de sfeclă de zahăr în cursul anului comercial 2008/2009 nu determină, ca atare, inaplicabilitatea obligațiilor sale contractuale față de întreprinderea producătoare de zahăr.
            
         
      (1)  JO C 311, 22.10.2011.